बादल ने उपचुनाव के लिए पार्टी उम्मीदवार नाइब सिंह कोहाड़ के नामांकन पत्र दाखिल करने से पहले यहां एक बड़ी रैली को संबोधित करते हुए कहा कि कांग्रेस अध्यक्ष राहुल गांधी लाडी शेरोवालिया मामले पर चुप्पी साधे हुए हैं क्योंकि उन्होंने कुछ कारणों से लाडी को पार्टी टिकट दिया था। उन्होंने आरोप लगाते हुए कहा कि यह साफ है कि लाडी को पार्टी टिकट देने में धन का लेनदेन हुआ है। उन्होंने कहा कि इस मुद्दे पर कांग्रेस हाई कमान के साथ-साथ राहुल गांधी की चुप्पी का कोई और कारण नहीं हो सकता है।